د اسامه د وژنې وروسته د امريکا او پاکستان اړيکې
پاکستاني چارواکي وایي په پاکستان کې دبن لادن دموجودگۍ څخه خبر نه وؤ خو صدر اوباما وئيلي دهغه په خيال د پاکستان دننه د القاعده ترهگر مشر د مرستې نيټ ورک موجود ؤ.
په ايبټ اباد کې داسامه بن لادن کور د پاکسان د پایتخت اسلام اباد څخه په زياته فاصله نۀ ؤ، ځکه نو له دې امله دا پوښتنې سر راپورته کوي چې ايا دپاکستان پوځ او امنيتي چارواکو ته علم ؤ چې هغه سړى چې ټوله نړۍ يې په لټون سرگردانه ده دکلونو راهسې دهيواد د پایتخت څخه په دومره کمه فاصله اوسيږي؟ د پاکستان وزيراعظم يوسف رضا گيلاني دغه تور په سختۍ سره رد کړى دى او وائي دپاکستاني چارواکو او القاعده ترمينځ هيڅ رقم اړيکې نۀ وې. هغه وائي دا سمه ده چې دا به زمونږ داستخباراتو ناکامي وي ، خو دغه ناکامي يواځې زمونږ نۀ بلکې دټولې نړۍ داستخباراتي شبکو ناکامي ده. هرڅو که امريکائي چارواکو تر دې مهاله په ډاگيز ډول دا نۀ دي وئيلي چې پاکستاني چارواکي وایي په پاکستان کې دبن لادن دموجودگۍ څخه خبر نه وؤ خو صدر اوباما وئيلي دهغه په خيال د پاکستان دننه د القاعده ترهگر مشر د مرستې نيټ ورک موجود ؤ. دجنوبي ايشياء ځينې پوهان وائي په اسلام اباد دفشار سيوا کولو دپاره دا يوه ښه موقعه ده. دامريکين انټر پرائز اسنټيټيوټ سيډانندډهيومي وائي دبن لادن دوژنې سره په پاکستان دفشار اچولو موقعه ترلاسه شوې ده او مونږ ته پکار دي چې پاکستان ته ووائيو چې هغه بايد دافغانستان سره په لگيدلې سرحدي سيمه دتندلارو دځالو ختمولو دپاره نورې زياتې هڅې وکړي. دنوموړي په وينا "زۀ فکر کووم دا معامله دومره سنگينه ده او دبين المللي ميډيا پام يې دومره ځان ته راگرځولى چې مونږ ته يې يوه موقعه په لاس راکړې چې مونږ بايد دهغې څخه دزياتو څيزونو غوښتنه وکړودکومو چې مو دوه اوونۍ وړاندې نۀ شوه کولى" ډهيومي وائي امريکا ته چې دپاکستان څخه دکومو کوټلو گامونو اخستو غوښتنه کول پکار ده په هغې کې داسامه بن لادن دمرستيال ايمن الظواهري او دافغاني طالبانو دمشر ملا عمر لټون شامل دى. ددغو دواړو په لړ کې هيڅ معلومه نۀ ده چې هغوي چرته پټ شوي دي ، خو ځينې څيړونکي وائي چې هغوي په پاکستان کې کيدى شي. شجاع نواز په انټلانټک کونسل کې دجنوبي ايشياء دمرکز مشر دى ، هغه وائي داسامه بن لادن دوژل کيدو سره دامريکا او پاکستان ترمينځ داړيکو ښه کيدو يوه زړۀ پورې موقعه ترلاسه شوې ده. دنوموړي په وينا " پاکستانيانو دپاره همدغه موقعه ده دبدلون لټولو، هغوي ته ژوره تجزيه کول پکار دي چې دهغوي په ملي گټو کې کوم څيزونه دي ، په سيمه کې بايد څه رقم گامونه واخستل شي چې هغوي افغانستان ته نور هم ورجوښت کړل شي، چې ددې سره به دهند سره په دښمنۍ کميدلو کې مرسته وشي او دامريکا سره به دپاکستان نورې هم ښې اړيکې جوړې شي." امريکا په اوسنيو کلونو کې پاکستان ته داربونو ډالرو مرستې ورکړي دي او دکانگريس ځينې غړي وائي اوس وخت راغلى چې امريکا په دغه تعلق بيا دسره نظر وکړي. دځينو نورو خلکو خيال دى چې پاکستان سره مرستې دوامداره پکار دي ، ترڅو دترهه گرۍ په مخنيوي کې زيات لاس امداد وشي. دامريکا دکانگريس پخواني غړي پيټر هوايکسټرا وائي دخارجه پاليسۍ دترجيحاتو په وړاندې بوتللو دپاره دواړه ملکونه يو بل ته ضرورت لري. هرڅو کۀ دواشنگټن او اسلام اباد څخه تند او تيز بيانونه مخې ته راځي ، خو دپاکستان وزيراعظم يوسف رضا گيلاني په ډاگه کړې ده چې دامريکا سره به اړيکې دوامداره ساتلى شي.